text: Sønderborg strammer reglerne efter dødsfald
  29 juni 2011 kl. 13.45
  Sønderborg Kommune indfører nu ny procedure omkring sovende børn i dagpleje efter et tragisk dødsfald i Broager.
  Fremover vil det ikke være tilladt at lade børn sove ude i sele i barnevogn, hvis de sover uroligt og vil vende sig. 
  Så skal de i stedet sove indendørs på godkendt madras, campingseng eller sovetelt. Derudover må vågne børn i sele ikke være alene.
  Det sker efter et tragisk dødsfald i Broager, hvor en lille dreng blev kvalt i sin barnevognssele.
  Politiet og Sikkerhedsstyrelsen har på baggrund af tekniske undersøgelser konkluderet, at der ikke var fejl på selen, og at den var monteret korrekt i barnevognen.
  